[μεμψ]αμε[νων] τους κτητορας των αγρων [ω]ς επι τον οχε[τον] [αρο]τριωντας δεον απο μετρου ακαινιαου παρ ε[κατε]ρα τα μερη αροτριαν ετι τε τους εχοντας εν [τη] [π]ο[λει τ]ας οικιας αδικειν το υδωρ ανοιγματα [π]οιου[ντα]ς και εις απρεπεις αυτω υπηρεσιας κα[ταχρ]ωμενους ως τη αμαρτια αυτων πολλα ατοπα γε[ν]εσθαι κελευω τους μεν επι των αγρων παρ εκατε[ρα] μερη απο ακαινης αροτριαν του οχετου τους δε επι τη[ς] πολεως μη εχειν ολως δι οικιας η αλλου τινος ανοιγμα γεινωσκοντας οτι εαν παρα τουτο τις ποιηση ζημιωσω αυτον προστειμω εις την πολιν δηναριοις μυριοις δισχιλιοις πεντακοσιοις και εις τον του οσιωτατου αυτοκρατορος καισαρος νερουα τραιανου σεβαστου γερμανικου δακικου φισκον τω αυτω κεφαλαιω προθες.
IEph 3217b.1-17